Ինդիրա Ռադիչ

Ինդիրա Ռադիչ (սերբերեն՝ Indira Radić, կյուրեղագիր՝ Индира Радић, ծնյալ Ինդիրա Սուբոտիչ (Indira Subotić), Բոսնիայում ծնված սերբ երգչուհի, որ լայն ճանաչման ու համբավի է հասել ֆոլկ, էթնո, տուրբո-ֆոլկ, փոփ-ֆոլկ և փոփ երաժշտական ոճերում իր տպավորիչ կատարումներով։ Նրան անվանում են «սերբական Շակիրա»։


== Կենսագրություն ==
Ինդիրա Ռադիչը ծնվել է 1966 թվականի հունիսի 14-ին, բոսնիական Դոբոյ քաղաքի մոտ գտնվող Դրագալովցի գյուղում, որը ներկայումս ներառված է Ստանարի (Stanari) համայնքի կազմում։ Նրա հայրը, որ Բոսնիա և Հերցեգովինայի կոմունիստական կուսակցության ֆունկցիոներ էր և շատ էր հարգում Հնդկաստանի այն ժամանակվա վարչապետ Ինդիրա Գանդիին, իր դստերը կոչել է նրա անունով։ Ծնողները վաղ են նկատել իրենց աղջկա երաժշտական ընդունակությունները, ձիրքը և քաջալերել են, որ նա մասնակցի բազմաթիվ մանկական երաժշտական մրցույթների։ Ինդիրան հաճախել է Ստանարիի տարրական դպրոցը, , ապա ուսումը շարունակել է Դոբոյի բժշկական ուսումնարանում, որն ավարտել է՝ ստանալով բուժքրոջ որակավորում։ Դրանից հետո երեք տարի աշխատել է Զագրեբի Մլադեն Ստոյանովիչի անվան հիվանդանոցում՝ որպես բուժքույր։  1990-ական թվականների սկզբներին մեկնել է Սերբիա, բնակություն հաստատել մայրաքաղաք Բելգրադում և սկսել է կերտել իր կարիերան որպես երգչուհի։
Զանգվածային լրատվամիջոցներում և երաժշտասեր հասարակության մեջ Ինդիրա Ռադիչին հաճախ համեմատում են կոլումբիացի հանրաճանաչ երգչուհի Շակիրայի հետ։ Կարծիքներ են հնչում, թե իբր Ինդիրան նմանակում է Շակիրային։ Երկու երգչուհիներն էլ իրենց առաջին երաժշտական ալբոմները թողարկել են 1990-ական թվականների սկզբներին։ Երկուսն էլ սկզբնական շրջանում երկար, փարթամ, ալիքվող, սև մազեր են ունեցել։ Բայց Շակիրայի առաջին երկու ալբոմներն անհաջող էին , այնինչ Ինդիրայի ալբոմներում այնպիսի հիթեր կային, որոնք տարածվել ու սիրվել էին ամբողջ Հարավսլավիայով մեկ։ Շակիրան իր առաջին երկու ալբոմները բնորոշել է որպես նախապատրաստական և հետագայում չի ընդգրկել իր սկավառակագրությունների ցանկերում, մինչդեռ Ինդիրան իր երկրորդ՝ Угаси ме (1993) ալբոմի շնորհիվ համերգային հաջող շրջագայություն է իրականացրել Բուլղարիայում։ Սերբ երգչուհին դժվար թե Շակիրայի մասին լսած լիներ նախքան 2001 թվականը, երբ թողարկվեց վերջինիս համբավավոր, հանրաճանաչ -{Whenever, Wherever}- հիթը պարունակող -{Laundry Service}- ալբոմը։ Այնպես որ՝ կարծիքները, թե Ինդիրա Ռադիչը նմանակում է կոլումբիացի երգչուհուն, այնքան էլ հիմնավոր չեն թվում։


== Սկավառակագրություն ==


=== Ալբոմներ ===
Nagrada i kazna (1992)
Zbog tebe (1993)
Ugasi me (1994)
Idi iz života moga (1995)
Krug (1996)
Izdajnik (1997)
Voliš li me ti (1998)
Milenijum (2000)
Gde ćemo večeras (2001)
Pocrnela burma (2002)
Zmaj (2004)
Ljubav kad prestane (2005)
Lepo se provedi (pazi sta si rekao) (2007)
Heroji (2008)
Istok, sever, jug i zapad (2011)
Niko nije savrsen (2015)


=== Տեսահոլովակներ ===
Ivana & Indira: Zvezdi na scenata (Doppel-DVD, 2005)


=== Սինգլներ ===
Indira Radić & Alen Islamović: Lopov („Dieb“, 2003)
Indira Radić : Zašto tako naopako
Indira Radic i Alen Islamović : Imali smo nismo znali (2007)
Indira Radic : Moj Živote
Indira Radic : Bio si mi sve
Indira Radic : Sta će žena sama u kafani
Indira Radic : Krug
Indira Radic : Idi iz života moga
Indira Radic : Kletva


=== Ժողովածու ալբոմներ ===
DJ Ecstasy feat. Indira & Ivana: Za pedeset godina („Տասնհինգ տարում“, 2007)
DJ Runner feat. Indira Radić: Noćni Program
Best of Indira (2013)


=== Կենդանի կատարումներով ալբոմներ ===
Hala Sportova 27.04.2004. Beograd (2004)


== Պարգևներ և կոչումներ ==
2016: Ժողովրդականության «Օսկար» —  Нико није савршен ալբոմի համար, որը ճանաչվել է «Տարվա ալբոմ»
2013: Ժողովրդականության «Օսկար» — «Տասնամյակի երգչուհի» (2001—2010), «Տասնամյակի դուետ» (Лопов երգի կատարումը Ալեն Իսլամովիչի հետ)
2009: Велико срце («Մեծ սիրտ») շքանշան — պարգև մարդասիրական գործունեության համար՝ իշխանուհի Կատարինա Կարագորգևիչի հիմնադրամի կողմից
2009: «Տարվա ֆոլկ երգ», Խորվաթիա (Хероји երգը)
2006: Златни мелос — տարվա հիթ ճանաչված Април երգի համար
2005: Ժողովրդականության «Օսկար». «Տարվա երգչուհի» կոչում (2004), «Տարվա ալբոմ» (Змај ալբոմը), «Տարվա հիթ» (Мој животе да л’ си жив երգը)


== Ծանոթագրություններ ==


== Արտաքին հղումներ ==
Տեսանյութը ՅուԹյուբում
Website Archived 2013-06-02 at the Wayback Machine.
Radić auf MySpace
Indira & Guppy Jo, mit dem traditionellen Volkslied Moj dilbere